text: Slut med rock under broen 
  07 juli 2012 kl. 08.59
  Der kommer ikke mere rock- og popmusik under Lillebæltsbroen.
  Det er sket for Rock under Broen. Éndagsfestivalen på den fynske side af Lillebæltsbroen har et kæmpe hul i pengekassen og trækker derfor stikket. 
  Selvom festivallen ligger lige uden for TV Syds sendeområde, deltager mange mennesker fra Trekantområdet i festivallen, der dermed lige præcis ikke når at fejre 25 års jubilæum. 
  Billetsalget svigtede simpelthen i år formentlig på grund af møgvejr. Det har givet en gæld på 3,4 millioner kroner, oplyser flere medier, og det er altså for meget.
  